Sag om, hvorvidt den fælles forældremyndighed kan bevares
Ret: Retten i Odense (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN I ODENSE
DOM

afsagt den 18. oktober 2021

Sagen er behandlet for lukkede døre

Sag BS-45975/2020-ODE

Mor
(beskikket advokat Malene Warming Nissen)

mod

Far
(beskikket advokat Jeanette Gjørret)

Denne afgørelse er truffet af Dommer.

Sagens baggrund og parternes påstande
Familieretshuset har den 23. november 2020 indbragt sagen for retten.

Mor har nedlagt påstand om, at den fælles forældre-myndighed over Barn,
født Dato 2014, op-hæves, og at hun skal have forældremyndigheden alene.

Far har nedlagt påstand om frifindelse.

Oplysningerne i sagen
Dommen indeholder ikke en fuldstændig sagsfremstilling, jf. retsplejelovens §
218 a.

Parterne har fælles forældremyndighed i henhold til aftale af 10. oktober 2014.



2

Der er fremlagt en børnefaglig undersøgelse, der er foretaget af Kommune i
perioden fra 3. september 2019 til 5. december 2019.

Der er fremlagt mødenotat for familieretlig udredning i Familieretshuset den
29. september 2020. Det fremgår heraf blandt andet, at Mor har oplyst, at
parterne ophævede samlivet i januar 2020.

Retten har indhentet udtalelse fra Kommune. Følgende fremgår af udtalelsen :

” Barn er anbragt udenfor hjemmet umiddelbart efter fødslen. Barn bor fortsat
i plejefamilie i videreført anbringelse. Ankestyrelsen har d. 5. august 2021
truf-fet afgørelse om, at samværet og kontakten mellem Barn og hans
forældre, Mor og Far skal afbrydes for en periode på et år.

Familierådgivningen har gennem årene oplevet et yderst komplekst og svært
samarbejde med forældrene. Familierådgivningen har oplevet, at det hovedsa-
geligt har været Far der har haft kontakt med Familierådgivningen, samt at han
har været truende i sin kommunikation og i sin adfærd.
Familierådgivningen har oplevet, at Mor har været mere passiv, men at dette
kan skyldes Mors funktionsniveau, samt Fars personlighedsstruktur.

Det har derfor været svært for Familierådgivningen at afholde møder, eller
have kontakt med Far og Mor på en god og konstruktiv måde, til gavn for
Barn.

I foråret 2020 kontaktes Familierådgivningen af Kriminalforsorgen, der
oplyser at Far aflyser samvær på ubestemt til. Der har siden ikke været kontakt
fra Far. Familierådgivningen forsøger at kontakte Far gennem
Kriminalforsorgen i sommeren 2021 ifm. sagens behandling og Børn og
Ungeudvalget vedr. samvær. Far ønsker ikke at have kontakt, og henviser til
sin advokat. Fars advokat oplyser, at Far er enig i at samværet mellem Barn,
Mor og Far skal afbrydes.
Fars advokat oplyser ligeledes, at Far er i proces ift. at han ikke længere skal
stå som far til Barn.

Familierådgivningens samarbejde med Mor det sidste halve år har været roligt
og Mor har deltaget i de møder der har været planlagt.
Mor oplyser til Familierådgivningen, at Far ikke er far til Barn, men at Barn
har en anden biologisk far.
Mor oplyser til Familierådgivningen, at Far i sommeren 2021 har fået en
fængselsdom på 7 år.



3

Det fremgår af sagsakter, at der i starten af sagsforløbet har været oplyst en an-
den far til Barn. ”

Der er under sagen fremlagt dom af 5. juli 2021, hvorved Far er idømt 7 års
fængsel for blandt andet voldtægt, vold og psykisk vold overfor Mor. Det er
oplyst, at sagen er anket.

Parterne har fri proces under sagen.

Mor var mødt til hovedforhandlingen.

Far var ikke mødt til hovedforhandlingen.

Forklaringer
Parterne har ikke ønsket at afgive forklaring.

Parternes synspunkter

Parterne har indleveret processkrifter med deres påstande og synspunkter. Der
er heri blandt andet oplyst, at Mor har anmodet Fa-milieretshuset om at
genoptage faderskabssagen vedrørende Barn.

Rettens begrundelse og resultat
Det må efter de foreliggende oplysninger lægges til grund, at parterne ophæ-
vede samlivet i januar 2020. Det lægges endvidere til grund, at der er et meget
højt konfliktniveau mellem parterne.

Barn har været anbragt i familiepleje siden fødslen, og det fremgår af udtalel-
sen fra Kommune, at Familierådgivningen ikke har haft kontakt til Far siden
foråret 2020, da han ikke ønsker kon-takt. Det fremgår endvidere, at
familierådgivningens samarbejde med Mor det sidste halve år frem til 6.
september 2021 har været ro-ligt, og at hun har deltaget i de møder, der har
været planlagt.

Forældreansvarslovens § 11 fastslår dette grundlæggende princip, at et barn
har ret til to forældre, der skal tage ansvar for barnet, også selvom de ikke
lever sammen. Den fælles forældremyndighed kan kun ophæves, hvis der er
holde-punkter for at antage, at forældrene ikke kan samarbejde om barnets
bedste. Dette gælder dog ikke sager, der er omfattet af § 4a.

Retten bemærker, at sagen ikke er omfattet af § 4a, da dommen af 5. juli 2021
ef-ter det oplyste ikke er endelig.



4

Afgørelser om forældremyndighed skal træffes ud fra, hvad der er bedst for
barnet, jf. forældreansvarslovens § 4. Hensynet til barnet og barnets bedste,
skal derfor altid komme i første række.

På den baggrund finder retten, at der er påvist konkrete holdepunkter for at an-
tage, at forældrene ikke vil kunne samarbejde om Barns forhold til Barns
bedste, og at det er bedst for Barn, at den fælles forældremyndighed ophæves,
jf. forældreansvarslovens § 11, 2. pkt., jf. § 4.

Efter en samlet vurdering af barnets forhold, finder retten det herefter bedst for
Barn, at forældremyndigheden tillægges Mor alene. Retten har herved navnlig
lagt vægt på, at hun samarbejder med Familierådgiv-ningen om Barn.

THI KENDES FOR RET:

Den fælles forældremyndighed ophæves, og Mor skal have
forældremyndigheden alene over Barn, født Dato 2014.

Ingen af parterne betaler sagsomkostninger til den anden part eller til statskas-
sen.